# Nicole Kidman

| Nicole Kidman
 |
| --- |
|  na Kanskom festivalu 2001. |
| Rođen/a
 | Nicole Mary Kidman 20. juna 1967.  (1967-06-20) Honolulu
 |
| Period aktivnosti
 | 1983–
 |
| Suprug/a/e/zi | Tom Cruise (1990-2001) Keith Urban (2006-2025)
 |
|

| proširiOsvojene nagrade
 |
| --- |
| Oscar
 |
| **Najbolja glumica** 2002 *The Hours* |
| Nagrade Australian Film Institute
 |
| **Najbolja glumica u miniseriji** 1988 *Vietnam* |
| Nagrade BAFTA
 |
| **Najbolja glavna glumica** 2002 *The Hours* |
| Zlatni globus
 |
| **Najbolja glumica u mjuziklu ili komediji** 1996 *To Die For* 2002 *Moulin Rouge!* **Najbolja glumica u dramskom filmu** 2003 *The Hours* |
| Ostale nagrade
 |
| **Nagrada Saturn za najbolju glumicu (film)** 2001 *The Others* **Srebrni medvjed za najbolju glumicu** 2002 *The Hours* |

 |

**Nikol Meri Kidman** (engleski:  *Nicole Mary Kidman* ) je australijska glumica, rođena 20. juna 1967. godine u Honolulou (Havaji). U njenoj dugogodišnjoj karijeri zabeleženi su veliki svetski blokbasteri poput filmova Australija, Hladna planina, i filma Sati za koji je dobila Oskara za najbolju glavnu ulogu. Zaštitno je lice parfema *Šanel 5*, *Nintendo-a*, a 2003. godine dobila je svoju zvezdu na Bulevaru slavnih. Jedna je od najmoćnijih i najbogatijih žena 21. veka. S obzirom da su joj roditelji Australijanci i da je rođena na Havajima ona ima dvojno državljanstvo, australijsko i američko.

## Karijera

Nikol Kidman prvi put stupa na scenu 1983., kada je imala samo 15 godina. Reč je o spotu za pesmu *Bop Girl*. Krajem iste godine dobija malu ulogu u tv seriji Five Mile Creek, kao i uloge u filmovima *BMX Bandits* i *Bush Christmas*. Do 1989. usledilo je još manje značajnih uloga (serije A Country Practice, *Vietnam*, *Emerald City*, *Bangkok Hilton*...).
Prvu značajnu ulogu, Nikol je dobila 1989. godine. U filmu Dead Calm tumači lik *Rae Ingram*, pored Sema Nila i Bilija Zejna. Glumica je dobila svoje prve kritike, koje su bile pozitivne. Sledeće godine sa Tomom Kruzom igra u filmu Days of Thunder, zatim u filmu *Billy Bathgate* za koji dobija svoju prvu nominaciju za Zlatni Globus; 1992. u Ron Hauardovom Far and Away a 1995. u blokbasteru Batman Forever.

Međunarodna priznanja stižu tek posle filma To Die For, snimljenog 1995. godine. Za svoju interpretaciju dobila je nekoliko značajnih filmskih nagrada, među kojima i Zlatni Globus.
Kasnih devedesetih snima filmove sa nekim od najzvučnijih holivudskih imena: The Peacemaker sa Džordžom Klunijem, Practical Magic sa Sandrom Bulok i poslednji film Stenlija Kjubrika Eyes Wide Shut sa Tomom Kruzom.
Film Moulin Rouge! joj 2002. godine donosi nekoliko novih nagrada, uključujući i drugi Zlatni Globus, kao i prvu nominaciju za Oskara.
Iste godine snima vrlo uspešan horor *The Others*, za koji četvrti put biva nominovana za Zlatni Globus.

Istorijska drama Sati, (u kome glumi sa Meril Strip), snimljena 2002., je njen najbolji film u dotadašnjoj karijeri, pošto za njega dobija neka od najvećih priznanja koja se dodeljuju filmskim zvezdama. Za svoju interpretaciju Virdžinije Vulf dobila je prvu nominaciju za Nagradu udruženja glumaca, prvu nominaciju za Nagradu filmske kritike, Srebrnog medveda, treći Zlatni Globus
i svoj prvi Oskar za najbolju glavnu glumicu. Time je postala prva osoba iz Australije, koja je dobila ovu prestižnu nagradu američke filmske akademije.

Do kraja 2005. godine snimila je još nekoliko potpuno različitih filmova: *Dogiville*; *Tragovi na duši* sa Entonijem Hopkinsom; Hladna planina, sa Džadom Louom za koji je dobila još jednu nominaciju za Zlatni Globus; **Rođenje** za koji ponovo dobija nominaciju za Zlatni Globus, kao i nominaciju za nagradu Zlatni Lav na filmskom festivalu u Veneciji. Njeni filmovi iz 2005. *The Interpreter* i *Bewitched* nisu privukli toliku pažnju, koliku je te godine imala njena reklama za parfem Chanel No. 5 čije je Nikol zaštino lice. Te godine je oborila rekord kao najplaćenija glumica za reklamu po minutu, jer je za ta tri minuta (koliko traje reklama za parfem) dobila čak 12 miliona dolara. Iste godine na Forbsovoj listi *100 najmoćnijih javnih ličnosti* zauzela je 45. mesto. U periodu od 2004. do 2005. godine, se na listi *100 najplaćenijih glumica* istog magazina, našla na drugom mestu (iza Džulije Roberts), sa 17 milona dolara po filmu. Sledećih godina je snimala još filmova (nažalost, manje uspešnih), pozajmljivala je glas za neke crtane filmove, postala zaštitno lice Nintendo-a.

Ogromnu medijsku pažnju 2008. godine privlači njen film Australija. U ovoj istorijskoj sagi, ona tumači lik gospođe Sare Ešli, koja sa Droverom (Hju Džekmen), uprkos ratu, pokušava da se izbori za njihovu ljubav. To je drugi najskuplji australijski film svih vremena, koji je za međunarodne projekcije *pokupio* oko 211 miliona dolara.
U 2009-oj godini se pojavljuje mjuzikl Devet, u kome pored Nikol glume i Džudi Denč, Penelope Kruz, Marion Kotijar i Sofija Loren. Film je dobio nekoliko nominacija za Oskara. U zimu 2010. godine izlazi film Zečija rupa u kome pored Nikol glumi i Aron Ekhart.

Filmovi koji slede a u kojima će glumiti Nikol su *The Danish Girl*, adaptacija istoimenog romana, zatim film *Little Bee*, koji je predviđen za 2011. godinu, a pojavljuje se i u romantičnoj drami *Just Go On With It*, pored Dženifer Eniston i Adama Sendlera.

## Pevanje

Iako pre toga nije nikada imala pevačkih iskustava, Nikol je dobila veliki broj pohvala za svoj muzičko-scenski nastup u mjuziklu *Moulin Rouge!*. Kasnije je sa Ivanom Mekgregorom napravila poznati britanski singl *Come What May*, a sa Robijem Vilijamsom pesmu *Somethin' Stupid*. 2006. godine pozajmljuje glas animiranom filmu *Happy Feet*, a 2009. briljira u mjuziklu *Nine*.

## Privatni život

Nikol se udavala dva puta. Njena veza sa glumcem Tomom Kruzom je započela na snimanju filma *Dani groma*, 1990. godine. Venčali su se na Badnje veče (po gregorijanskom kalendaru 24. decembra) 1990. u gradu Telluride, Kolorado. Dobili su kćerku Izabelu Džejn (rođenu 1992) i sina Konora Entonija (rođenog 1995). Razdvojili su se odmah nakon 10. godišnjice braka. Kidmanova je bila tri meseca trudna i imala je spontani pobačaj. Kruz je podneo zahtev za razvodom u februaru 2001. Razvedeni su 2001. a Kruz je kao razlog naveo nepomirljive razlike. Razlozi za prekid braka nikada nisu bili dostupni javnosti. Za časopis *Marie Claire* Kidmanova je rekla da je imala vanmateričnu trudnoću na samom početku braka. U junu 2006. za magazin *Ladies' Home Journal* je izjavila da još voli Kruza: „On je bio ogroman; i još uvek je. Za mene, on je bio samo Tom, ali za sve ostale on je bio ogroman. Bio mi je divan. I ja sam ga volela. I Još uvek ga volim.“ Pored toga, rekla je da je bila šokirana u vezi sa razvodom.

Robi Vilijams je potvrdio da su bili u kratkoj romanski na njenoj jahti leta 2004. Nakon što je dobila Oskara, pojavile su se glasine o vezi između nje i Adrijena Brodija. Godine 2003. upoznala je muzičara Lenija Kravica i sa njim bila u vezi do 2004.

Svog drugog muža, kantri pevača Kita Urbana je upoznala u januaru 2005. Venčali su se 25. juna 2006. u Sidneju.

## Zanimljivosti

* Nikol je po veroispovesti katolička hrišćanka, ali se povremeno bavila sajentologijom (dok je bila u braku sa Tomom Kruzom).
* 2006. godine ljudi su bili iznenađeni njenom javnom osudom Hamasa i Hezbolaha, i podrškom Izraela, u Izraelsko-libanskom sukobu.
* Podržala je Demokratsku stranku i Džona Kerija, na predsedničkim izborima u SAD, 2004.
* Za vreme snimanja filma *Praktična magija*, Nikol se upoznala i sprijateljila sa Sandrom Bulok. Jednom prilikom joj je poklonila malu plišanu igračku, koju Sandra i dan-danas čuva jer joj je Nikol, kako kaže, jedna od najboljih prijateljica.
* Bavi se humanitarnim radom. Od 1994. godine je Unicefov Ambasador dobre volje. Novčano je pomagala ugroženu decu sa svih meridijana. Učestvovala je i u kampanji protiv raka dojke (njena majka je 1984. godine imala isto oboljenje), a od 2010. godine aktivan je borac protiv nasilja u porodici i za zaštitu prava žena i dece.
* Bila joj je dodeljena glavna uloga u filmu *Soba panike*, ali zbog povrede noge, primorana je da ulogu prepusti Džodi Foster.
* Očekivalo se da ona tumači lik Hane Šmic u drami Čitač, ali je zbog trudnoće morala da odbije ponudu. Kejt Vinslet rado prihvata ulogu i za nju dobija Oskar.

## Nagrade i priznanja

Za bezbroj humanitarnih akcija kojima se bavila proglašena je *Građaninom sveta*. Nominovana je za tri Oskara, za filmove *Mulen Ruž*, *Sati* i *Zečija rupa* (Rabbit Hole) od kojih je za *Sate* i dobila nagradu. Ima čak osam nominacija za Zlatni Globus i tri osvojene statuete. Najuspešniji filmovi u njenoj karijeri su *Sati*, *Mulen Ruž*, *Australija*, *Hladna planina*, *Zečija rupa* i *Duhovi u nama*.

Za izuzetan doprinos kulturi i umetnosti Australije, velika filmska ostvarenja, humanitarni rad i borbu protiv raka dojke, zalaganje za ljudska prava Nikol Kidman je dobila jednu od najprestižnijih svetskih nagrada. U zgradi Parlamenta, u Kanberi, na svečanoj ceremoniji 2007. godine, Nikol je dobila Orden Australije, nagradu koju dodeljuje kraljica Elizabeta II, a koju joj je uručio sam Guverner Australije.

## Filmografija

| Godina | Srpskohrvatski naziv | Originalni naziv | Uloga
 |
| --- | --- | --- | --- |
| 1983. |  | *Chase Through the Night* | Pitra
 |
| 1983. |  | *Skin Deep* | Šina Henderson
 |
| 1983. |  | *BMX Bandits* | Džudi
 |
| 1983. |  | *Bush Christmas* | Helen
 |
| 1984. |  | *Matthew and Son* | Bridžet Eliot
 |
| 1985. |  | *Wills & Burke* | Džulija Matjuz
 |
| 1985. |  | *Archer* | Katrin
 |
| 1986. |  | *Windrider* | Džejd
 |
| 1987. |  | *Australiana a Roma, Un'* | Džil
 |
| 1987. |  | *The Bit Part* | Meri Makalister
 |
| 1987. |  | *Room to Move* | Kerol Trig
 |
| 1987. |  | *Watch the Shadows Dance* | Ejmi Gejbrijel
 |
| 1988. |  | *Emerald City* | Helen
 |
| 1989. |  | *Bangkok hilton* | Katrina Stenton
 |
| 1989. | Mrtva tišina | *Dead Calm* | Rej Ingram
 |
| 1990. | Dani groma | *Days of Thunder* | Dr Kler Levicki
 |
| 1991. |  | *Flirting* | Nikola
 |
| 1991. |  | *Billy Bathgate* | Dru Preston
 |
| 1992. | Tamo daleko | *Far and Away* | Šanon Kristi
 |
| 1993. |  | *Malice* | Trejsi Kensinger
 |
| 1993. |  | *My Life* | Džejl Džouns
 |
| 1995. |  | *To Die For* | Suzan Stoun Mareto
 |
| 1995. | Betmen zauvek | *Batman Forever* | Dr Čejs Meridijan
 |
| 1996. |  | *The Leading Man* | Academy Awards Presenter
 |
| 1996. |  | *The Portrait of a Lady* | Izabel Arčer
 |
| 1997. | Mirotvorac | *The Peacemaker* | Dr Džulija Keli
 |
| 1998. | Ljubavne čarolije | *Practical Magic* | Džilijan Ovens
 |
| 1999. | Širom zatvorenih očiju | *Eyes Wide Shut* | Alis Harford
 |
| 2001. | Mulen ruž! | *Moulin Rouge!* | Satin
 |
| 2001. | Duhovi u nama | *The Others* | Hrejs Stjuart
 |
| 2001. | Ljubav pre svega | *Birthday Girl* | Sofija, Nadija
 |
| 2002. | Sati | *The Hours* | Virdžinija Vulf
 |
| 2003. | Dogvil | *Dogville* | Grejs Margaret Maligan
 |
| 2003. |  | *The Human Stain* | Faunia Farley
 |
| 2003. | Hladna planina | *Cold Mountain* | Ejda Monro
 |
| 2004. |  | *The Stepford Wives* | Džoana Eberhart
 |
| 2004. |  | *Birth* | Ana
 |
| 2005. | Prevodilac | *The Interpreter* | Silvija Brum
 |
| 2005. | Oženih se vešticom | *Bewitched* | Izabel Bigelou/Samanta
 |
| 2006. |  | *Happy Feet* | Norma Džin
 |
| 2006. |  | *Fur* | Dajana Arbus
 |
| 2007. |  | *The Visiting* | Kerol
 |
| 2007. |  | *Untitled Noah Baumbach Project* | Vendi Pju
 |
| 2007. | Zlatni kompas | *The Golden Compass* | gospođa Kolter
 |
| 2007. | Invazija | *The Invasion* | Kerol
 |
| 2008. | Australija | *Australia* | Lejdi Sara Ešli
 |
| 2009. | Devet | *Nine* | Klaudija
 |
| 2010. | Put u nepoznato | *Rabbit Hole* | Beka
 |
| 2011. | Moja nazovi žena | *Just Go With It* | Devlin Adams
 |

## Reference

## Vanjske veze

* Nikol Kidman na sajtu IMDb
* Službena stranica Arhivirano 2017-10-18 na Wayback Machine-u